རིམ་བཞིན་ཀརྨ་པ་ཨུ་རྒྱན་འཕྲིན་ལས་རྡོ་རྗེ་མཆོག་གི་མཚན་ཞབས་པ་གནངས་ཏེ་མཚན་སྙན་རྒྱས་པའི་སྐབས་དེར་ད་དུང་ཁོང་གིས་དགེ་སློང་མའི་སྡོམ་རྒྱུན་སྐོར་གྱི་དཔེ་དེབ་ཅིག་བརྩམས་གནང་གིས་དགོན་སྡེ་ཁག་ཏུ་གྲགས་འགུལ་ཆེན་པོ་བཏང་ཡོད།སྐབས་དེ་དུས་དཔེ་དེབ་དེ་ལྟ་རྒྱུ་བྱུང་རུང་གཅིག་ན་ངེད་རང་གསར་བུ་བ་ཞིག་ཡིན་པས་ཚིག་གི་ཉམས་འགྱུར་དང་སྡེབས་ཀྱི་སྦྱོར་བ་སོགས་ཅི་ཡང་མི་ཤེས་ལ་ནང་དོན་ནི་དེ་བས་གོ་ག་ལ་ཐུབ་སྟེ་འདུལ་བའི་བརྡ་ཆད་ཙམ་ལའང་རྨོངས་རྫོང་འཐུག་པོ་དེས་སྐོར་ཡོད།དེབ་དེས་རྐྱེན་བྱས་ཏེ་དགོན་སྡེ་ཁག་ཏུ་ཁོང་དང་ཡིག་ཐོག་ནས་དགག་ལན་གནང་རེས་ཐེངས་མང་བྱས་ཏེ་མཐའ་ན་བོད་ཡིག་ཚགས་པར་གྱི་པར་ངོས་དག་ནའང་ཁོང་རྣམ་པས་དགག་བཞག་གི་རྩོམ་ཡིག་མཐོང་རྒྱུ་ཡོད།ཁོང་གིས་དགག་ལན་དུ་བཏང་བའི་རྩོམ་ཡིག་ཁྲོད་ཚིག་བཅད་རེ་འགའ་གྲྭ་ས་ན་ཆུ་རྒྱུག་རྒྱུག་གི་སྐྱོར་ཐུབ་པ་བྱུང་ལ་དེ་དུས་གཞི་ནས་ཁོང་གི་འཆད་རྩོད་ཙམ་མ་ཟད།རྩོམ་རྩལ་དམིགས་བསལ་བ་ཞིག་ཀྱང་ཡོད་པ་ཡོངས་གྲགས་སུ་གྱུར་སོང་།